 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 2ο πρακτικό της από 11-02-2014 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Κατακύρωση ανοικτού διαγωνισμού για ανάθεση του έργου: Αναδιαρρύθμιση Πολιτιστικού Κέντρου Δημοτικού Διαμερίσματος Κεφάλου »**

Σήμερα στις 11 Φεβρουαρίου 2014, ημέρα Τρίτη & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθμ. πρωτ. 4265/07-02-2014 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα[[1]](#footnote-1) 3. Μαρκόγλου Σταμάτιος 4. Μήτρου Εμμανουήλ[[2]](#footnote-2) 5. Πης Σταμάτιος[[3]](#footnote-3) 6. Μουζουράκης Θεόφιλος 7. Παπαχρήστου –Ψύρη Ευτέρπη | ΑΠΟΝΤΕΣ   1. Κιλιμάτος Νικόλαος 2. Ζερβός Νικόλαος 3. Μπαραχάνος Αθανάσιος 4. Σιφάκης Ηλίας   *οι οποίοι κλήθηκαν και αιτιολογημένα δεν προσήλθαν* |

Στην συνεδρίαση παρευρέθηκε υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 6ο

### ΑΡ. ΑΠΟΦ. : 24

Ο Πρόεδρος εισηγούμενος το 6ο θέμα της ημερήσιας διάταξη έθεσε στη διάθεση των μελών την Α.Π. 2908/28-01-2014 Εισήγηση της Επιτροπής Διαγωνισμού για ανάθεση του έργου: «**Αναδιαρρύθμιση Πολιτιστικού Κέντρου Δημοτικού Διαμερίσματος Κεφάλου»** (υποέργο 2 της πράξης «Ολοκληρωμένη αστική ανάπλαση στην πόλη της Κω-Β΄ Φάση),σύμφωνα με την οποία προτείνεται στην Οικονομική Επιτροπή ως ανάδοχος του έργου η εταιρεία «ΜΠΙΤΣΙΚΩΚΟΣ ΠΑΥΛΟΣ & ΣΥΝΕΡΓΑΤΕΣ Ο.Ε.», με μέση προσφερόμενη έκπτωση 36,01% και συνολική δαπάνη το ποσό των 127.338,78 € (συμπεριλαμβανομένου του ΦΠΑ). Επιπλέον ενημέρωσε τα μέλη ότι ο διαγωνισμός διενεργήθηκε την 21-01-2014 και σε αυτόν συμμετείχαν πέντε (5) ενδιαφερόμενες εταιρείες, ήτοι οι : 1) ΜΠΙΤΣΙΚΩΚΟΣ ΠΑΥΛΟΣ & ΣΥΝΕΡΓΑΤΕΣ Ο.Ε., η οποία προσέφερε έκπτωση 36,01% επί του ενδεικτικού προϋπολογισμού της μελέτης, 2) Ε.ΚΑΡΑΘΑΝΑΣΗ & ΣΙΑ Ο.Ε., η οποία προσέφερε έκπτωση 33,06 %, 3) Κ/Ξ ΙΩΑΝΝΗΣ ΤΣΑΚΩΝΑΣ-ΑΛΕΞΑΝΔΡΟΣ ΤΖΙΒΟΓΛΟΥ, η οποία προσέφερε έκπτωση 29,18 %, 4) ΚΑΚΝΗΣ ΑΡΙΣΤΕΙΔΗΣ & ΣΙΑ Ο.Ε., η οποία προσέφερε έκπτωση 28,08 % και 5) ΠΑΠΑΠΕΤΡΟΣ ΚΥΡΙΑΚΟΣ, ο οποίος προσέφερε έκπτωση 26,02 %.

Κατόπιν των ανωτέρω ο Πρόεδρος πρότεινε την κατακύρωση του διαγωνισμού, σύμφωνα και με την εισήγηση της Ε.Δ., στην εταιρεία «ΜΠΙΤΣΙΚΩΚΟΣ ΠΑΥΛΟΣ & ΣΥΝΕΡΓΑΤΕΣ Ο.Ε.».

Στη συνέχεια ζήτησε από τα μέλη να αποφασίσουν σχετικά.

Ακολούθησε διαλογική συζήτηση κατά της διάρκεια της οποίας διατυπώθηκαν διάφορες απόψεις επί του θέματος.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και έξι (6) μέλη: 1) Ρούφα Ιωάννα, 2) Μαρκόγλου Σταμάτιος, 3) Μήτρου Εμμανουήλ, 4) Σταμάτης Πής, 5) Μουζουράκης Θεόφιλος, 6) Παπαχρήστου-Ψύρη Ευτέρπη.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Την αριθ. 326/2013 απόφαση Ο.Ε. με την οποία εγκρίθηκαν τα τεύχη δημοπράτησης και οι όροι του ανοικτού διαγωνισμού.
* Την αριθ. 2908/28-01-2014 εισήγηση της Επιτροπής Διενέργειας του διαγωνισμού για ανάθεση του έργου .
* To A.Π. 1965/21-01-2014 πρακτικό διενέργειας ανοικτού διαγωνισμού
* Τις διατάξεις του Ν. 3669/2008
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΟΜΟΦΩΝΑ**

Α. Κατακυρώνει τον διενεργηθέντα ανοικτό διαγωνισμό για ανάθεση του έργου «**Αναδιαρρύθμιση Πολιτιστικού Κέντρου Δημοτικού Διαμερίσματος Κεφάλου**» (υποέργο 2 της πράξης «Ολοκληρωμένη αστική ανάπλαση στην πόλη της Κω-Β΄ Φάση) στην εταιρεία **«**ΜΠΙΤΣΙΚΩΚΟΣ ΠΑΥΛΟΣ & ΣΥΝΕΡΓΑΤΕΣ Ο.Ε.**»**, με μέση προσφερόμενη έκπτωση 36,01 % και προσφερόμενη δαπάνη, με ΦΠΑ, το ποσό των 127.338,78 €, σύμφωνα με την πρόταση της Ε.Δ..

Β. Διαθέτει πίστωση ποσού 127.338,78 € η οποία θα βαρύνει τον Κ.Α. 15.7311.04 του προϋπολογισμού του Δήμου οικ. έτους 2014.

………….……………………………………………………………………………………………

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| Ο ΠΡΟΕΔΡΟΣ  Γιωργαράς Αντώνιος | ΤΑ ΜΕΛΗ:   1. Ρούφα Ιωάννα 2. Μαρκόγλου Σταμάτιος 3. Μήτρου Εμμανουήλ 4. Πης Σταμάτιος 5. Μουζουράκης Θεόφιλος 6. Παπαχρήστου-Ψύρη Ευτέρπη |

1. To μέλος Ρούφα Ιωάννα προσήλθε κατά την έναρξη της συζήτησης του 3ου θέματος της ημερήσιας διάταξης [↑](#footnote-ref-1)
2. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Κιλιμάτου Νικολάου, σύμφωνα με το άρθρο 75 παρ. 2 του Ν. 3852/2010. Το πρώτο αναπληρωματικό μέλος Διακογιώργης Ελευθέριος, μετά από τηλεφωνική επικοινωνία, αδυνατούσε να προσέλθει στη συνεδρίαση. [↑](#footnote-ref-2)
3. Το 3ο αναπλ. μέλος, Πης Σταμάτιος, κλήθηκε και προσήλθε προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-3)